ರಿಲಯನ್ಸ್ ಜ್ಯುವೆಲ್ಸ್‌ಗಾಗಿ ಬೆಂಗಳೂರಿಗೆ ಬಂದ ಜಾನ್ವಿ ಕಪೂರ್

ರಿಲಯನ್ಸ್ ಜ್ಯುವೆಲ್ಸ್ (Reliance Jewels) ವತಿಯಿಂದ ಮೆಜೆಸ್ಟಿಕ್ ತಂಜಾವೂರ್ ಕಲೆಕ್ಷನ್ ಆಭರಣಗಳ ಅನಾವರಣ ಮಾಡಲಾಯ್ತು. ಅಕ್ಷಯ ತೃತೀಯ ಅಂಗವಾಗಿ ತಮಿಳುನಾಡಿನ ತಂಜಾವೂರಿನ (Thanjavur) ದೇವಾಲಯಗಳು, ಅರಮನೆ, ದರ್ಬಾರ್ ಹಾಲ್‌ಗಳಿಂದ ಸ್ಪೂರ್ತಿಗೊಂಡು ತಯಾರಿಸಿರೋ ಆಭರಣಗಳನ್ನ ಬೆಂಗಳೂರಿನ ರಿಲಾಯನ್ಸ್ ಜುವೆಲ್ಸ್ ಅನಾವರಣಗೊಳಿಸಿತು. ಈ ವೇಳೆ ತಂಜಾವೂರ್ ಕಲೆಕ್ಷನ್ ಆಭರಣಗಳನ್ನ ಧರಿಸಿ ಹೆಜ್ಜೆ ಹಾಕಿದ ಬಾಲಿವುಡ್ ಬ್ಯೂಟಿ ಜಾನ್ವಿ ಕಪೂರ್ (Janhavi Kapoor) ಎಲ್ಲರ ಗಮನ ಸೆಳೆದಿದ್ದಾರೆ.

ತಂಜಾವೂರು ಕಲೆಕ್ಷನ್ (Thanjavur Collection) ವಿವಿಧ ರೀತಿಯ ಆಭರಣಗಳು ಒಳಗೊಂಡಿದ್ದು, ಇವುಗಳನ್ನು ವಿವಾಹದಿಂದ ಹಬ್ಬದ ಕಾರ್ಯಕ್ರಮಗಳು ಹಾಗೂ ವಿಶೇಷ ಸಂದರ್ಭಗಳು ಸೇರಿದಂತೆ ಎಲ್ಲ ಸಮಯಕ್ಕೂ ಧರಿಸಬಹುದು. ಕಲೆಕ್ಷನ್‌ನಲ್ಲಿ ಅದ್ಭುತ ನೆಕ್ಲೇಸ್ ಸೆಟ್‌ಗಳು, ಚೋಕರ್‌ಗಳು, ಪದರವನ್ನು ಹೊಂದಿರುವ ನೆಕ್ಲೇಸ್‌ಗಳು, ಬ್ರೇಸ್‌ಲೆಟ್‌ಗಳು, ಕಿವಿಯೋಲೆಗಳು, ರಿಂಗ್‌ಗಳು, ವೇಸ್ಟ್‌ಬೆಲ್ಟ್‌ಗಳು, ಮಾಂಗ್ ಟಿಕ್ಕಾಗಳು, ಕಿವಿ ಚೈನ್‌ಗಳು ಮತ್ತು ಇತರೆ ಒಳಗೊಂಡಿವೆ. ಇದನ್ನೂ ಓದಿ: ಯಶ್‌ ಜೊತೆ ದಿಲ್‌ ರಾಜು ಹೊಸ ಸಿನಿಮಾ- ಅಪ್‌ಡೇಟ್‌ ಹಂಚಿಕೊಂಡ ನಿರ್ಮಾಪಕ

ಈ ಸಂದರ್ಭದಲ್ಲಿ ಮಾತನಾಡಿದ ರಿಲಯನ್ಸ್ ಜ್ಯುವೆಲ್ಸ್ ಸಿಇಒ ಸುನೀಲ್ ನಾಯಕ್ (Sunil Nayak), ಭಾರತದಾದ್ಯಂತ ಈ ಅಕ್ಷಯ ತೃತೀಯದಂದು ನಮ್ಮ ತಂಜಾವುರು ಕಲೆಕ್ಷನ್ ಅನ್ನು ಪ್ರಸ್ತುತ ಪಡಿಸಲು ಹೆಮ್ಮೆಯಾಗುತ್ತಿದೆ. ಇದು ತಮಿಳುನಾಡಿನ ತಂಜಾವೂರು ಪ್ರಾಂತ್ಯದ ಶ್ರೀಮಂತ ಪರಂಪರೆಯನ್ನು ತೆರೆದಿಡುತ್ತದೆ. ನಮ್ಮ ಥೀಮ್ ಆಧರಿತ ಆಭರಣ ಕಲೆಕ್ಷನ್‌ಗಳು ದೇಶದ ವೈವಿಧ್ಯಮಯ ಸಂಸ್ಕೃತಿಯನ್ನು ಪ್ರತಿಬಿಂಬಿಸುತ್ತವೆ ಮತ್ತು ಸೀಸನ್ 7.0 ಆರಂಭಿಸುವ ಮೂಲಕ ಈ ಪರಂಪರೆಯನ್ನು ನಾವು ಮುಂದುವರಿಸುತ್ತಿದ್ದೇವೆ. ನಮ್ಮ ಥೀಮ್ ಆಧರಿತ ಕಲೆಕ್ಷನ್‌ಗಳನ್ನು ನಮ್ಮ ಗ್ರಾಹಕರು ಎಂದಿಗೂ ಮೆಚ್ಚಿದ್ದಾರೆ ಮತ್ತು ಇದನ್ನೂ ಅವರು ಅದೇ ರೀತಿ ಮೆಚ್ಚುತ್ತಾರೆ ಎಂಬ ವಿಶ್ವಾಸವನ್ನು ಹೊಂದಿದ್ದೇವೆ ಎಂದಿದ್ದಾರೆ.

ನಟಿ ಜಾನ್ವಿ ಕಪೂರ್ ಮಾತನಾಡಿ, ರಿಲಯನ್ಸ್ ಜ್ಯುವೆಲ್ಸ್ ಬಿಡುಗಡೆ ಮಾಡಿದ ತಂಜಾವೂರ್ ಕಲೆಕ್ಷನ್‌ನ ಭಾಗವಾಗಿರುವುದು ನನಗೆ ಹೆಮ್ಮೆಯ ಸಂಗತಿಯಾಗಿದೆ. ಆಭರಣವು ಅದ್ಭುತವಾಗಿದೆ ಮತ್ತು ತಂಜಾವೂರಿನ ವೈಭವಯುತ ಪರಂಪರೆಯ ಸ್ವಾದವನ್ನು ಇದು ಸೆರೆಹಿಡಿಯುತ್ತದೆ. ತಮಿಳುನಾಡು ಮತ್ತು ಅದರ ಶ್ರೀಮಂತ ಸಂಸ್ಕೃತಿಯು ಎಂದಿಗೂ ನನ್ನ ಹೃದಯದಲ್ಲಿ ವಿಶೇಷ ಸ್ಥಾನವನ್ನು ಹೊಂದಿದೆ. ಏಕೆಂದರೆ, ನನ್ನ ಕುಟುಂಬದ ಮೂಲ ಇದಾಗಿದೆ ಮತ್ತು ಈ ಅದ್ಭುತ ನೆಕ್ಲೇಲೆಸ್ ಸೆಟ್ ಅನ್ನು ಧರಿಸಲು ನನಗೆ ತುಂಬಾ ಖುಷಿಯಾಗುತ್ತದೆ. ಇದನ್ನು ಕುಸುರಿ ಕೆಲಸಕ್ಕೆ ಹೆಚ್ಚಿನ ಗಮನ ನೀಡಿ ಮತ್ತು ಅತ್ಯುತ್ತಮ ಕೌಶಲದಿಂದ ವಿನ್ಯಾಸ ಮಾಡಿ ರೂಪಿಸಲಾಗಿದೆ ಎಂದು ನಟಿ ಮೆಚ್ಚುಗೆಯ ಮಾತುಗಳನ್ನಾಡಿದ್ದಾರೆ.

ತಂಜಾವೂರು ಕಲೆಕ್ಷನ್ ಈಗ ಭಾರತದ ಎಲ್ಲ ರಿಲಯನ್ಸ್ ಜ್ಯುವೆಲ್ಸ್ ಸ್ಟೋರ್‌ಗಳಲ್ಲಿ ಲಭ್ಯವಿದೆ. ಏ.1 ರಿಂದ 24ರವರೆಗೆ ಕ್ಯಾಂಪೇನ್ ಅವಧಿಯಲ್ಲಿ ಚಿನ್ನದ ಆಭರಣ ತಯಾರಿಕೆ ಮತ್ತು ವಜ್ರದ ಆಭರಣ ಇನ್ವಾಯ್ಸ್‌ಗಳ ಮೇಲೆ ಶೇಕಡ 25ರ ವರೆಗೆ ರಿಯಾಯಿತಿಯನ್ನು ನೀಡಲಾಗುತ್ತಿದೆ.